ปั้นนักธุรกิจมืออาชีพ หนุนใช้เทคโนโลยี-ดิจิทัล พลิกฟื้นธุรกิจ ผลักดันผู้ประกอบการต่อยอดธุรกิจในยุคโควิด-19
นายทศพล ทังสุบุตร อธิบดีกรมพัฒนาธุรกิจการค้า เปิดเผยว่า กรมฯ จัดกิจกรรมนักธุรกิจมืออาชีพ(Smart Professional Entrepreneurs : DBD-SPE) เสริมสร้างองค์ความรู้และให้คำปรึกษากับธุรกิจ อาทิ การตลาดการเงิน การบริหารองค์กร การบริหารทรัพยากรมนุษย์ และเทคโนโลยีหรือนวัตกรรม ในลักษณะเสริมสร้างองค์ความรู้  รายกลุ่ม (Group Coaching) และจัดให้มีที่ปรึกษาลงให้คำปรึกษาเป็นรายธุรกิจ (One-on-One Coaching) เพื่อเตรียมความพร้อมขับเคลื่อนธุรกิจโดยใช้แผนกลยุทธ์ทางธุรกิจ  (Business Plan) ซึ่งปัจจุบันมีผู้ประกอบการที่ผ่านการอบรมหลักสูตร DBD-SPE แล้วจำนวน 577 ราย โดยสามารถสร้างเครือข่ายธุรกิจและมูลค่าทางเศรษฐกิจได้มากกว่า  300 ล้านบาทต่อปีผู้ที่สนใจเข้าร่วมกิจกรรมได้ตั้งแต่วันนี้ จนถึงวันที่ 20 กุมภาพันธ์ 2565 ผ่านทาง www.dbd.go.th หรือสายด่วนกรมพัฒนาธุรกิจการค้า 1570